## dachser_inteligent_logistics

Tlačová správa Bratislava 28. 6. 2018

**Roman Stoličný sa stal novým country managerom LIEGL & DACHSER**

**Medzinárodný dodávateľ logistických služieb DACHSER vymenoval nového country managera svojej pobočky v Maďarsku, spoločnosti LIEGL & DACHSER. Stal sa ním Roman Stoličný, ktorý zároveň naďalej zostáva managing directorom a členom predstavenstva DACHSER Slovakia.**

Roman Stoličný bude mať na starosti riadenie maďarskej dcérskej spoločnosti DACHSER, jej fungovanie a rozvoj. Bude zodpovedný za všetky obchodné aktivity, budovanie dlhodobých vzťahov s kľúčovými obchodnými partnermi a za nastavenie obchodnej stratégie. „Veľmi si túto príležitosť vážim. Mojím cieľom je nadviazať na doterajšie výborné výsledky spoločnosti a posilniť našu pozíciu na maďarskom trhu. Chcem sa zamerať na zefektívnenie všetkých logistických procesov a maximálne využitie potenciálu, ktorý spoločnosť LIEGL & DACHSER vďaka sofistikovane vybudovanej sieti pobočiek a výhodnej lokácii Maďarska v regióne CEE nepochybne má,“ uvádza Roman Stoličný.

LIEGL & DACHSER prevádzkuje v Maďarsku osem pobočiek, z ktorých najväčšia sídli v Pilisvörösvári neďaleko Budapešti. Spoločnosť ponúka priame spojenie s 5 krajinami (Nemeckom, Slovenskom, Českou republikou, Rakúskom a Rumunskom) prostredníctvom 13 denných liniek a poskytuje komplexné logistické služby pre všetky druhy tovaru, vrátane nebezpečného nákladu. Samostatnú divíziu tvorí logistika potravín, ktorá je súčasťou European Food Network skupiny DACHSER.

Roman Stoličný sa pohybuje v oblasti logistiky už viac ako dvadsať rokov. Svoju kariéru začal v roku 1992 vo Švajčiarsko-slovenskej leteckej Spoločnosti Tatra Air. V rokoch 1995 až 2004 zastával funkciu riaditeľa logistickej spoločnosti Lindbergh Air Freight. Tá sa v roku 2004 stala súčasťou medzinárodného koncernu DACHSER. Roman Stoličný mal na starosti celý proces integrácie, ktorý bol úspešne dokončený k 1. januáru 2010. Od roku 2005 zastáva pozíciu managing directora a člena predstavenstva DACHSER Slovakia.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk